রপ্তানিমুখী পোশাক কারখানা শ্রমিকদের জন্য ‘শ্রমিক কল্যাণ ফান্ড’ গঠনের ব্যবস্থা চূড়ান্ত করেছে সরকার। ক্ষতিগ্রস্ত শ্রমিকদের ক্ষতিপূরণের জন্য সরকার গত বছর বাংলাদেশ শ্রম আইন ২০০৬ এবং শ্রম আইন বিধিমালা ২০১৫-এর আলোকে এই তহবিল গঠনের সিদ্ধান্ত নেয়। এখন সেই শ্রমিক কল্যাণ তহবিল চূড়ান্ত করার কার্যক্রম শুরু হয়েছে। গত সপ্তাহে এই বোর্ডে প্রতিনিধিদের নাম প্রেরণের জন্য শ্রম মন্ত্রণালয় থেকে বিজিএমইএসহ কয়েকটি সংগঠনকে চিঠি পাঠানো হয়েছে। চলতি সপ্তাহে সংগঠনগুলো তাদের প্রতিনিধির নাম চূড়ান্ত করে পাঠিয়ে দেবে। শ্রম মন্ত্রণালয় ও বিজিএমইএ সূত্রে এসব তথ্য জানা গেছে।